COMUNA SÂNTANDREI

Nr. 11984 din 23.09.2020
INFORMARE privind intenţia de elaborare 

Plan Urbanistic Zonal ”Lotizare pentru locuințe și funcțiuni complementare, 
nr.cad.6346, 6295 și 6294 sat Sântandrei, comuna Sântandrei, județul Bihor”
Proiectant: S.C. Proiectare EXPRESIV S.R.L. – arh.Rodica Sim
Primăria comunei Sântandrei anunță intenția de elaborare a unui plan urbanistic zonal de  parcelare teren pentru locuințe și funcțiuni complementare, la inițiativa următorilor proprietari: Alungi Irina, Ignat Gheorghe-Florin, Socaciu Florica-Adina și Razău Rozalia.
Terenul propus pentru parcelare se află în intravilan, zona vestică a localității, fiind delimitat la nord de un drum de exploatare cu nr.cad. 10217, la est de parcelarea străzii Macului, la vest de un teren arabil în intravilan (nr.cad.6706) și la sud de calea ferată Oradea-Cheresig. Accesul la teren se face din drumul județean DJ 797 pe strada Trandafirilor și apoi din drumul de exploatare cu nr.cad. 10217.
 Conform PUG în vigoare terenul este situat în subzona L3 – de locuințe și funcțiuni complementarepe bază de PUZ/PUD. De aceea pentru lotizare și construire de locuințe cu funcțiuni compementare este necesară elaborarea unui puz.
Terenul care generează PUZ este format din trei loturi identificate prin nr.cad.6346 cu suprafața de 5000 mp, nr.cad. 6294 cu suprafața de 5800 mp și nr.cad.6295 cu suprafața de 11600 mp, suprafața totală fiind de 22400 mp.  
Prin P.U.Z. se va propune parcelarea  terenului de o parte și alta a unui drum nou creat cu   lățimea de 12 m. 
Reglementările propuse prin PUZ vor defini funcțiunea zonei, căile de acces la parcele, retragerile clădirilor, regimul maxim de înălțime, gradul de ocupare, profilele transversale ale căilor de acces, circulația și regimul juridic al terenurilor și dotarea cu utilități, respectând cerințele HGR nr.525/1996 privind locurile de parcare și zonele verzi aferente. 
Pe terenul studiat nu există utilități. Acestea se vor asigura prin extinderea  rețelelor de alimentare cu energie electrică, gaz, apă și canalizare existente pe strada Ghioceilor sau Narciselor.
Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

În temeiul regulamentului local de implicare a publicului în elaborarea sau revizuirea planurilor de amenajare a teritoriului  și urbanism, aprobat prin HCL nr.23/31.03.2011, publicul poate să consulte și să exprime, în scris, observaţiile şi propunerile privind intenţia de elaborare  a planului urbanistic zonal, în perioada 24.09 – 03.10.2020. 

Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 int.3,  e-mail: primaria.santandrei@gmail.com. 

Observaţiile, sugestiile pertinente vor fi luate în considerare în etapa de elaborare a documentaţiei pentru P.U.Z. Răspunsurile la observaţiile transmise va fi comunicat in scris persoanelor care au formulat sesizări/ sugestii.

